Nes caberes décades, munches villes, pueblos y aldegues de la España rural esperimentaron unu amenorgamientu significativu de la población. Los sos habitantes treslladáronse a árees urbanes en busca de meyores oportunidaes llaborales, un mayor nivel de vida o a cencielles los pas xubilaos acompañen equivocadamente al so fíos por qu’estudien o trabayen. Fenómenu, esti postreru más modernu, que ye’l cuelmu de los prestes. Non solo los mozos, sinón tamién como nel casu peculiar d’Asturies, los prexubilaos de la minería emigraron de los sos antiguos llugares de nacencia y residencia onde se prexubilaren. En Cataluña pretendieron obligar a estes clases pasives, a permanecer nos sos llugares orixinarios de residencia onde trabayaron, pa que nun emigraren a otres localidaes abasnando asina, non solo a una familia entera sinón tamién a una importante renta familiar; non solo despoblando sinón tamién descapitalizando’l conceyu onde trabayara y prexubilara.
#000004
España Vaciada (EV) ye simple y llanamente una marca blanca del PSOE. N’Asturies la Federación Socialista Asturiana (FSA) ye una federación teóricámente independiente de la franquicia PSOE. Los socialistes ástures nunca presumieron d’ello, de ser una federación del partíu socialista, sinón al contrariu siempres l’ocultaren. Quiciabes por esi acomplexamientu xeneralizáu que carez una parte de la sociedá asturiana, que siempres escuende lo propio, la so identidá, el so calter autóctonu, so la corexa. Anque paez que l’actual secretariu xeneral, Adrián Barbón, ta empezando a tatexar cola cara más autonomista de la federación, dempués de 40 años de socialismu vergoñante, cosmopaleto, internacionalista y, sobro manera, surcursalista de Madrid. Pel intre son too apariencies, puru postureu ximelgando la bandera d’Asturies, pero too bien tibio, ensin la valentía abonda pa salir del armariu.
#000008
Empreses y profesionales pol Asturianu
#000019